gu en en en en en en gu gu gu gu gu gu gu gu gu gu gu gu gu gu gu gu gu gu en gu en gu gu gu gu gu gu gu gu gu gu gu gu gu gu gu gu gu gu gu gu gu en fr en en en en en en en en en fr en en en gu gu en gu en gu en gu en en en en fa en en en gu en gu en gu en gu en gu en gu en gu en en en en en en nb en en ca nds es en gu en gu en en
સરકાર-શાળા સંચાલકોની મિલીભગતથી શિક્ષણ જગત શર્મસાર... -
અમદાવાદમાં શાળાઓ વેપારની હાટડીઓ બની
વાલીમંડળો પ્રોવિઝનલ ફી થી નારાજ :  નિયમો નેવે મૂકાયા : સરકારી સ્લેબનો જ છેદ ઊડાવી દેવાયો
તાજેતરમાં અમદાવાદ ઝોનની ફી કમિટી દ્વારા ૧૬૯ સ્કૂલોની પ્રોવિઝનલ ફી જાહેર કરી દેવાઈ છે. વાલીઓને ખાસ રાહત મળી નથી. વાલી મંડળોએ આજ દિન સુધી કરેલા વિરોધની ખાસ અસર થઈ હોવાનું લાગતું નથી.
છેલ્લા થોડા મહિનાઓથી ખાસ કરીને ગયા ડિસેમ્બરમાં ગુજરાત વિધાનસભાની ચૂંટણીના સમયગાળામાં સરકારે શાળાઓમાં ફી વધારા અંગે યોગ્ય નિર્ણય લેવા માટે ફી નિર્ધારણ કમિટીની રચના કરી હતી અને એવી ખાતરી આપી હતી કે વાલીઓને અન્યાય નહીં થાય અને ફીના વાંકે કોઈ પણ વિદ્યાર્થીનું શિક્ષણ નહીં બગડે પણ સરકાર તથા આ ફી નિર્ધારણ કમિટીની મિલીભગતથી શહેરની કેટલીય જાણીતી શાળાઓએ એડવાન્સ ફી લઈ લીધી અને ફીના વધારા સાથે ફી વસૂલ કરી લીધી હતી.
વિદ્યાર્થીઓ તથા વાલીઓ વગર વાંકે દંડાયા હતા. સરકારે શાળાઓના સંચાલકો તરફ જાહેર નજર રાખી હતી કેમ કે શહેરની મોટાભાગની ટોપની શાળાઓમાં પ્રધાનો, સાંસદો કે ધારાસભ્યોની પ્રત્યક્ષ કે પરોક્ષ ભાગીદારી છે તેથી વાડ જ ચીંભડા ગળે તેવા ઘાટ આ બાબતે થયાનું ચર્ચાય છે.
ગઈકાલે અમદાવાદ ઝોનની ફી કમિટી કે જેમાં ૧૦ જિલ્લાઓનો સમાવેશ થાય છે. તેમણે ઝોનની ૧૬૯ જેટલી સ્કૂલોની પ્રોવિઝનલ ફી નક્કી કરી છે. ફી કમિટી દ્વારા સ્કૂલોની પ્રોવિઝનલ ફી નક્કી કરાઈ છે. તેમાં રૂ. ૧૫ હજારથી લઈને રૂ. ૮૨,૫૦૦ સુધીની ફી અમદાવાદની સ્કૂલો માટે નક્કી કરી હોવાનું જાણવા મળે છે. આમ મોટાભાગની સ્કૂલોએ દરખાસ્તમાં જે ફી માગી હતી તે જ ફી કમિટી દ્વારા મંજુર કરવામાં આવતા વાલીઓમાં રોષ ફેલાયો છે.
જા કે ફી કમિટીએ કેટલીક સ્કૂલોએ દરખાસ્તમાં રજૂ કરેલી ફી કરતા નક્કી કરેલી પ્રોવિઝનલ પી ઘટાડી હોવાનું પણ બહાર આવ્યું છે પણ તેમાં તફાવત ખૂબ જ સામાન્ય હોઈ વાલીઓને રાહત મળે તેમ નથી. અમુક સ્કૂલોએ દરખાસ્તમાં જ તોતીંગ ફી માગી હોઈ કમિટીએ તેમની ફીમાં જંગી ઘટાડો કર્યો છે. પણ આ ઘટાડા પછી પણ તે સ્કૂલની ફી વાલીઓને પોષાય તેમ ન હોવાનું સૂત્રોએ જણાવ્યું હતું.
ફી કમિટી સમક્ષ તાજેતરમાં ૧૧૮ જેટલી સ્કૂલોએ દરખાસ્ત કરી છે પણ તેમનું હિયરીંગ સહિતની કામગીરી બાકી હોઈ આગામી સપ્તાહમાં આ સ્કૂલોનું હિયરીંગ શરૂ કરવામાં આવશે, એવી શક્યતા છે.
રસપ્રદ બાબત એ છે કે, ખાનગી સ્કૂલોએ માગ્યો એટલો ફી વધારો સરકારે કરી આપ્યો. ફી કમિટીએ સરકારી સ્લેબનો છેદ જ ઉડાવી દીધો. એક અંદાજ પ્રમાણે સ્કૂલોની ફીમાં પાંચ ટકાથી લઈને ૫૫ ટકા સુધીનો વધારો કરવામાં આવ્યો છે.
વાલીઓ માટે બીજી એક મોટી મુશ્કેલી એ છે કે, એફઆરસી – ડીઈઓ વચ્ચે સંકલન નથી. ફી અંગે વાલીઓ એફ.આર.સી. પાસે જાય છે ત્યારે ડીઈઓ પાસે જવાનું કહેવામાં આવે છે જ્યારે ડીઈઓ ઓફિસે જાય છે ત્યારે ફી કમિટી પાસેથી માહિતી લેવાનું કહેવાય છે તેથી એફઆરસી તથા ડીઈઓ ઓફિસ વચ્ચે સંકલનનો સંપૂર્ણ અભાવ જાવા મળી રહ્યો છે.
આમેય, ગુજરાતમાં સેલ્ફ ફાયનાન્સ શાળા-કોલેજાએ તો શિક્ષણનો વેપલો જ કરી દીધો છે. બેફામ ફી ઉપરાંત બીજા ખોટા ઉઘરાણા કરીને વિદ્યાર્થીઓ તથા વાલીઓને ત્રાહિમામ પોકારાવી દે છે. ગુજરાત શિક્ષણમાં છેલ્લા ૧૫ વર્ષમાં ૧૯ અને ૨૧માં ક્રમે ધકેલાઈ ગયું છે. સરકારી શાળાઓમાં અત્યંત દયનીય સ્થતિ છે. સરકારી ગ્રાન્ટેડ શાળાના માળખાને તોડીને ખાનગીકરણ વ્યાપારીકરણ કરવાની સરકારની સ્પષ્ટ નીતિ હોવાનું સામે આવી રહ્યું છે. શિક્ષણ જગત ભારે ભીંસમાં છે.
અમદાવાદની હજુ અનેક સ્કૂલોની ફી નક્કી કરવાની બાકી છે જેની કાર્યવાહી આગામી સપ્તાહથી શરૂ થશે અને અનેક સ્કૂલો તો એવી છે કે જેમણે હજુ સુધી ફી કમિટી સમક્ષ દરખાસ્ત જ કરી નથી.
કેટલાક વાલીઓમાં જણાવ્યા પ્રમાણે ૧૫, ૨૫, ૨૭, ૩૦ હજારના સ્લેબને ધ્યાનમાં લેવાયા નથી. ૨૪ સ્કૂલોને તો મોં માગી ફીની મંજુરી મળી છે. જે ફેરફાર થયો તે પણ સામાન્ય. એક વાલીએ નામ ન છાપવાની શરતે જણાવ્યું હતું કે ઘણી સ્કૂલોની ફી ખૂબ વધી છે. જસ્ટીસ જયંત પટેલનો ચુકાદો છે કે કોઈ સ્કૂલ ફી ૧૦ ટકાથી વધુ વધારી ન શકે. એફઆરસીએ કેટલીય સ્કૂલોમાં ૩૦ ટકાથી વધુ વધારો આપ્યો છે.
રેડબ્રીક્સ શાળાના એક વાલી અમલ શાહે જણાવ્યું હતું કે ફી નિર્ધારિત થઈ છે એ સારી બાબત છે. પણ ફીમાં ઘટાડાથી શાળામાં થતી ઈત્તર પ્રવૃત્તિ પર અસર પડશે. એફઆરસીની અસર આગામી બે-ત્રણ વર્ષ સુધી રહેશે અને તે પછી શાળાઓ ફરી જૂની ઘરેડમાં ગોઠવાઈ જશે.
ગ્લોબલ મિશન ઈન્ટરનેશનલ સ્કૂલના વાલી સરીતા સિંઘે જણાવ્યું હતું કે મને આ ફી નિર્ધારણથી વાલીઓનો કોઈ ફાયદો દેખાતો નથી. આ એક માત્ર લોલીપોપ છે.
રસપ્રદ અને નોંધપાત્ર વાત એ છે કે ફી નિર્ધારણની ઘોષણા અંગે ગુજરાતના શિક્ષણ પ્રધાન ભુપેન્દ્રસિંહ ચુડાસમા તરફથી કોઈ નિવેદન આ લખાય છે ત્યાં સુધી આપ્યું નથી. અગાઉ આ મુદ્દે તેમણે કેટલીય પત્રકાર પરિષદો યોજી હતી….
Aajno Yug News Share
Tagged amc Bhupendrasinh Chudasma EDUCATION fees Gujarat news school
IPL-૧૧ ની શનિવારથી રોચક શરૂઆત : ૬૦ ટ્‌વેન્ટી મેચ હશે
કઠુઆ કાંડનો અમદાવાદમાં વિરોધ, કાંકરિયા ખાતે સેંકડો લોકો રોડ પર ઉતર્યા
ગુજરાતમાં બે વર્ષમાં ૪,૮૦૩ બાળકો ગુમ થયા
February 28, 2018February 28, 2018 AajnoYug_admin
હાર્દિકે પટેલે જળત્યાગ પણ કર્યો, સરકાર ચિંતામાં તો, ખેડૂતો ટેકામાં
August 30, 2018 AajnoYug_admin
નરોડા વિસ્તારમાં પત્નીએ પતિ પર મરચાંની ભૂકી નાખીને છરીના ઘા ઝીંક્યા
October 1, 2018October 1, 2018 AajnoYug_admin
Leave a Reply Cancel reply
Your email address will not be published. Required fields are marked *
રાજયમાં સરકારી કર્મીઓની હડતાલની ખીલી મૌસમ
February 26, 2019February 26, 2019 AajnoYug_admin
અર્જુન કપુરના ફેન્સ માટે એક મોટી ખુશખબર….
February 26, 2019 AajnoYug_admin
આ ઓપરેશનને અંજામ આપવા માટે બાલાકોટ કેમ પસંદ કરવામાં આવ્યું
February 26, 2019 AajnoYug_admin
ભારતની એર સ્ટ્રાઈક બાદ પાકના પગ ધ્રુજ્યા બોલાવી ઈમરજન્સી બેઠક
February 26, 2019 AajnoYug_admin
ભારતે લીધો પુલવામાનો બદલો 300 આતંકીઓનો સફાયો
February 26, 2019 AajnoYug_admin
એર સ્ટ્રાઇક દ્વારા ભારતીય વાયુસેનાએ પાકિસ્તાન માં આટલું નુકશાન કર્યું
February 26, 2019February 26, 2019 AajnoYug_admin
ભારતની લાલઆંખથી પાકિસ્તાન ફફડી ઉઠ્યું
February 25, 2019 AajnoYug_admin
Thank you for Visiting
Contact : Aajno Yug E News
Lati Bazar, N/r S.T Bus Stop,
Call:  +91 94284 12424
આપની આસપાસ ની સમસ્યા અમોને મોકલો..
Click Here to Submit
આપની કે આપના વિસ્તાર ની સમસ્યાઓ અમોને મોકલો પૂરતી માહિતી સાથે અમો તેનો યોગ્ય ઉકેલ લાવવા પ્રયન્ત કરીશું.
Aajno Yug @2018 All Rights Reserved - Website by BrandPAPA.com | Hosted by MyHostDost | Theme: News Portal by Mystery Themes.